**Ηράκλειο 10-02-2025**

**Αρ.Πρωτ.:5282**

**ΠΡΟΚΗΡΥΞΗ ΑΝΟΙΚΤΗΣ ΔΙΑΔΙΚΑΣΙΑΣ**

**ΓΙΑ ΤΗΝ ΣΥΝΑΨΗ ΣΥΜΒΑΣΗΣ ΕΡΓΟΥ**

**της πράξης** «Δομή Παραμονής παιδιών ‘’Το Σπίτι των Αγγέλων’’»

Ο Σύνδεσμος Μελών Γυναικείων Σωματείων Ηρακλείου και Νομού Ηρακλείου,

**ΠΡΟΚΗΡΥΣΣΕΙ**

**Δημόσιο Ανοικτό Διαγωνισμό**, με κριτήριο ανάθεσης την πλέον συμφέρουσα από οικονομική άποψη προσφορά, αποκλειστικά βάσει τιμής (χαμηλότερη τιμή), για την ανάθεση του παρακάτω έργου **«*Ηλεκτρομηχανολογικές εγκαταστάσεις (συμπληρωματικές εργασίες υδραυλικών εγκαταστάσεων, σύστημα αερισμού, υποδομή πυρόσβεσης και Μηχανολογικός εξοπλισμός-σύστημα πυρόσβεσης, πυρανίχνευσης, κλιματιστικές μονάδες και μικροφωνικής εγκατάστασης-) για τη Δομή Παραμονής Παιδιών: Το σπίτι των Αγγέλων*».**

Ο προϋπολογισμός των δημοπρατούμενων εργασιών του έργου «Ηλεκτρομηχανολογικές εγκαταστάσεις (συμπληρωματικές εργασίες υδραυλικών εγκαταστάσεων, σύστημα αερισμού, υποδομή πυρόσβεσης και Μηχανολογικός εξοπλισμός (σύστημα πυρόσβεσης, πυρανίχνευσης, κλιματιστικές μονάδες και μικροφωνικής εγκατάστασης για τη Δομή Παραμονής Παιδιών: Το σπίτι των Αγγέλων»με βάση την υποβληθείσα μελέτη, ανέρχεται στο ποσό των 88.262,44 ΕΥΡΩ (χωρίς Φ.Π.Α.) και στο ποσό των 109.445,44 ΕΥΡΩ (με Φ.Π.Α.).

Η συνολική προθεσμία εκτέλεσης του έργου ορίζεται **σε δύο (2) μήνες** από την ημερομηνία υπογραφής της σύμβασης.

Δικαίωμα συμμετοχής στο διαγωνισμό έχουν φυσικά ή νομικά πρόσωπα ή ενώσεις / κοινοπραξίες αυτών που πληρούν τους όρους που καθορίζονται στη Διακήρυξη. Το σύστημα υποβολής προσφορών είναι το ενιαίο ποσοστό έκπτωσης σε ακέραιες μονάδες επι της εκατό (%). Απαγορεύονται οι εναλλακτικές προσφορές.

Ημερομηνία και ώρα λήξης της προθεσμίας υποβολής των προσφορών ορίζεται η **25/02/2025, ημέρα Τρίτη και ώρα 15:00 μ.μ.** Η υποβολή προσφορών γίνεται **ΜΟΝΟ ΕΝΤΥΠΗ** στα γραφεία του Συνδέσμου Μελών Γυναικείων Σωματείων Ηρακλείου και Νομού Ηρακλείου (Μεραμβέλου 56, Ηράκλειο Κρήτης). Κάθε υποβαλλόμενη προσφορά δεσμεύει τον συμμετέχοντα στον διαγωνισμό, για διάστημα εξήντα (60) ημερών , από την ημερομηνία λήξης της προθεσμίας υποβολής των προσφορών.

Ημερομηνία και ώρα αποσφράγισης των προσφορών ορίζεται η **26/02/2025, ημέρα Τετάρτη και ώρα 15:00 μ.μ.** στα γραφεία του Συνδέσμου Μελών Γυναικείων Σωματείων Ηρακλείου και Νομού Ηρακλείου.

Το πλήρες κείμενο της Διακήρυξης παρέχεται σε ηλεκτρονική μορφή από την ιστοσελίδα του αναθέτοντα [www.kakopoiisi.gr](http://www.kakopoiisi.gr) & [www.kakopoiisi.org](http://www.kakopoiisi.org) και από τα γραφεία του φορέα (Διεύθυνση Μεραμβέλου 56, Ηράκλειο Κρήτης). Πληροφορίες σχετικά με τη Διακήρυξη παρέχονται από τη γραμματεία του συλλόγου (τηλ.: 2810 242121).

Το έργο χρηματοδοτείται από το Τοπικό Πρόγραμμα CLLD/LEADER Ν. Ηρακλείου στο πλαίσιο του ΠΑΑ (Πρόγραμμα Αγροτικής Ανάπτυξης της Ελλάδας 2014 – 2020) με συγχρηματοδότηση από το Ε.Γ.Τ.Α.Α. και το Υ.Π.Α.Α.Τ.

****